་ག་
ཝཱན་ཏེ། བན་དྷ་མོ་ཙ་ནི་སྭཱ་ཧཱ། ཞེས་པའི་འཕགས་མཆོག་ཐོབ་པའི་རིགས་སྔགས་བརྗོད་པར་
:
567

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བྱའོ། །དེ་ནས། པདྨ་འདམ་གྱིས་མ་གོས་ལྟར། །སྲིད་གསུམ་དྲི་མས་མ་གོས་པའི། །སྲིད་པའི་
པདྨ་ལས་བྱུང་བའི། །བདེ་བ་ཅན་དུ་སྐྱེ་བར་ཤོག །ཨོཾ་པད་མེ་པད་མེ་སཾ་བྷ་ཝེ་སུ་ཁ་ཝ་ཏྱཾ་གཙྪ་
ཏུ་སྭཱ་ཧཱ། ཞེས་བརྗོད་ཅིང་། མེ་ཏོག་གཏོར་རོ། །དེ་ནས་ཚེ་འདས་བདེ་བ་ཅན་དུ་སྐྱེ་བར་བསམ་
ཞིང་། བདེ་བ་ཅན་གྱི་བྱང་ཆུབ་སེམས་དཔའ་སྔར་སྐྱེས་པའི་རྙེད་པ་རྣམས་ཀྱིས་དེ་ལ་མཆོད་
པར་བསམ། དེས་ཀྱང་སངས་རྒྱས་འོད་དཔག་མེད་འཁོར་དང་བཅས་པ་མཆོད་ནས། དེར་སྐྱེ་
བའི་རྒྱུ་བརྟགས་པས་རྡོ་རྗེ་སློབ་དཔོན་བདག་གི་མཐུ་ཡིན་པར་ཤེས་ཏེ་རྫུ་འཕྲུལ་གྱིས་འདིར་
འོངས་ནས། བདག་དང་དཀྱིལ་འཁོར་མཆོད་པ་བྱེད་ཅིང་ཆེད་དུ་བརྗོད་པར་བསམས་ཏེ། ཨེ་
མ་སངས་རྒྱས་ཨེ་སངས་རྒྱས། །ཨེ་མ་སངས་རྒྱས་མཛད་པ་ལེགས། །གང་ཕྱིར་ངན་སོང་བདག་
ཅག་སྦྱངས། །བྱང་ཆུབ་སྤྱོད་པ་ཉིད་ལ་བཞག །ཅེས་བརྗོད་ཅིང་བདག་ལ་མཆོད་པར་བསམ།
བདག་གིས་ཀྱང་སླར་དེ་མཆོད་ཅིང་། སླར་བདེ་བ་ཅན་ལ་སོགས་པར་སྐྱེ་བར་བསམ་ཞིང་།
སླར་ཡང་མཆོད་ལ་མེ་ཏོག་གཏོར་རོ། །དེ་ནས་ནུབ་ཐ་མའི་ཚེ་བྱང་བུ་ལ་མེ་སྦར་ཏེ། གསོན་ཅིག་
དགོངས་ཤིག་རིགས་ཀྱི་བུ། །ཕུང་བོ་ལྔ་ཡི་བུད་ཤིང་ལ། །རྒྱལ་བ་རིགས་ལྔའི་མེ་སྦར་རོ། །འབྱུང་
བ་བཞི་ཡི་བུད་ཤིང་ལ། །ལྷ་མོ་བཞི་ཡི་མེ་སྦར་རོ། །ལུས་ངག་ཡིད་གསུམ་བུད་ཤིང་ལ། །རྒྱལ་
བའི་སྐུ་གསུམ་མེ་སྦར་རོ། །སྐུ་གསུམ་ཡེ་ཤེས་ལྔ་ལྡན་དུ། །འགྲོ་བའི་དོན་དུ་འགྱུར་བར་ཤོག །
ཅེས་བརྗོད་ནས། མ་དག་ཕུང་བོ་དང་། ཁམས་དང་། སྐྱེ་མཆེད་རྣམས་གནས་གྱུར་ནས་དག་
པའི་རྒྱལ་བ་རིགས་ལྔ་ལ་སོགས་པར་མངོན་པར་རྫོགས་པར་སངས་རྒྱས་པར་བསམས་ཏེ།
གནས་འགྱུར་བ་གསལ་བཏབ་པའི་ཕྱིར། འདིར་ལམ་སྦྱང་བསྟན་བྱའོ། །
དེ་ནས་རྗེས་ཀྱི་ཆོ་ག་ནི། སྒྲུབ་གཡོག་ཇི་ལྟར་འདོད་པ་དང་འཚམ་པར། དྲི་དང་མེ་ཏོག་
ལ་སོགས་པས་དཀྱིལ་འཁོར་གྱི་ལྷ་རྣམས་ལ་མཆོད་པ་རྒྱས་བསྡུས་ཇི་ལྟར་རིགས་སུ་ཕུལ་ནས་
568

༄༅། །དམ་ཚིག་གསུམ་བཀོད་དང་བྱང་ཆུབ་རྒྱན་འབུམ་སོགས་ཀྱི་མངོན་རྟོགས་བཞུགས་སོ། ། ལ
བྱམས་པ་དང་སྙིང་རྗེ་ཁྱད་པར་ཅན་གྱིས་ཀུན་ནས་བསླངས་ཏེ། སྦྱིན་བདག་ལ་སོགས་པ་ཐམས་
ཅད་པུས་བཙུགས་ཤིང་ཐལ་མོ་སྦྱར་ཏེ། བདག་གི་དགེ་བའི་ལས་མང་ཅི་མཆིས་པས། །མྱུར་དུ་
བླ་ན་མ་མཆིས་གཙོ་གྲུབ་ནས། །ཡང་དག་ཆོས་བཤད་སྐྱེ་དགུར་ཕན་བཏགས་ཏེ། །ཐམས་ཅད་
སྡུག་བསྔལ་མང་ལས་ཐར་བགྱིད་ཤོག །བདུད་ཀྱི་དམག་ཚོགས་སྟོབས་ཆེན་རབ་བཏུལ་ནས།
བླ་མེད་དམ་ཆོས་འཁོར་ལོ་བསྐོར་བར་ཤོག །སྐལ་བ་གྲངས་མེད་བསམ་མི་ཁྱབ་གནས་ནས། །
བདུད་རྩིའི་རོ་ཡིས་སེམས་ཅན་ཚིམ་བགྱིད་ཤོག །འདས་པའི་རྒྱལ་བ་རྣམས་ནི་ཇི་ལྟ་བཞིན། །
ཕ་རོལ་ཕྱིན་དྲུག་ཡོངས་སུ་རྫོགས་བགྱིད་ཤོག །འདོད་ཆགས་ཞེ་སྡང་གཏི་མུག་ཞི་གྱུར་ནས།
ཉོན་མོངས་བཏུལ་ཏེ་སྡུག་བསྔལ་ལས་གྲོལ་ཤོག །བདག་གིས་རྟག་ཏུ་ཚེ་རབས་དྲན་གྱུར་ནས། །
འདས་པས་སྐྱེ་བ་བརྒྱ་སྟོང་དྲན་པ་དང་། །རྟག་པར་ཐུབ་པའི་གཙོ་ནི་དྲན་གྱུར་ཏེ། །སངས་རྒྱས་
ཟབ་མོའི་ཆོས་ནི་ཐོས་པར་ཤོག །བདག་གི་དགེ་བའི་ལས་ནི་འདི་རྣམས་ཀྱིས། །རྒྱལ་བ་ཚད་
མེད་དག་ལ་བསྙེན་བཀུར་ནས། །མི་དགེ་སྡུག་བསྔལ་རྒྱུ་ཀུན་ཡོངས་སྤངས་ཏེ། །ཡང་དག་དམ་
ཆོས་རྟག་ཏུ་བསྒྲུབ་པར་ཤོག །འཇིག་རྟེན་དག་ན་སེམས་ཅན་ཇི་སྙེད་པ། །སྡུག་བསྔལ་སྤངས་
ནས་བདེ་བ་འཐོབ་པར་ཤོག །དབང་བོ་མ་ཚང་ཇི་སྙེད་མཆིས་པ་དག །དེ་དག་ལུས་ཀྱི་མཚན་
རྣམས་ཡོངས་རྫོགས་ཤོག །སེམས་ཅན་གང་ཞིག་ནད་ཀྱི་སྡུག་བསྔལ་གྱིས། །ལུས་ནི་ཉམ་ཆུང་
སྐྱབས་བགྱིད་མ་མཆིས་པ། །ཐམས་ཅད་ནད་ཀྱི་སྡུག་བསྔལ་རབ་ཞི་ནས། །དབང་བོ་ཁ་དོག་
མཐུ་ནི་རྒྱས་པར་ཤོག །གང་གིས་རྒྱལ་ཆོས་འགལ་བགྱིད་གསོད་ལ་ཐུག །སྡུག་བསྔལ་མང་
གཙེས་མྱ་ངན་རབ་བསྐྱེད་ནས། །སྡུག་བསྔལ་མི་བཟད་འདི་དག་མྱོང་བའི་ཚེ། །མགོན་སྐྱབས་
དག་ནི་བགྱིད་པ་མ་མཆིས་དང་། །གང་དག་གཞུ་བརྡེག་མཚོན་ཆས་བཅིངས་པ་དག །གནོད་
བྱེད་ཡོ་བྱད་སྣ་ཚོགས་ལུས་ཉོན་མོངས། །མྱ་ངན་བརྒྱ་སྟོང་ཚད་མེད་མྱོང་བ་ན། །ལུས་སེམས་
།
།
569

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རབ་གཟིར་བདེ་བ་ཅུང་ཟད་མེད། །དེ་དག་ཐམས་ཅད་བཅིང་ཞིང་བརྡེག་པ་དང་། །སྡུག་བསྔལ་
ཉོན་མོངས་དག་ལས་ཐར་པར་ཤོག །གསང་ལ་ཐུག་པ་དག་ནི་སྲོག་ཐོབ་ནས། །སྡུག་བསྔལ་མང་
བོ་ཐམས་ཅད་གཏན་ཟད་ཤོག །སེམས་ཅན་གང་ཞིག་བཀྲེས་སྐོམ་གདུང་གྱུར་པ། །རོ་མཆོག་
དམ་པ་སྣ་ཚོགས་འཐོབ་པར་ཤོག །ལོང་བས་གཟུགས་མཐོང་འོན་པས་ཐོས་པ་དང་། །འཐེང་
བོས་འགྲོ་ནུས་ལྐུག་པས་སྨྲ་ནུས་ཤོག །དབུལ་ཕོངས་སེམས་ཅན་རིན་ཆེན་གཏེར་ཐོབ་ནས། ་ །
བང་མཛོད་རབ་རྒྱས་རྒུད་པ་མ་མཆིས་ཏེ། །ཐམས་ཅད་བདེ་མཆོག་དམ་པར་རབ་བརྙེས་ནས།
སེམས་ཅན་སྡུག་བསྔལ་མྱོང་བ་མ་མཆིས་ཤོག །ལྷ་མི་ཐམས་ཅད་མཐོང་བར་མོས་པ་ཡིས། །ཁྱད་
བཞིན་དམ་པ་རབ་མཛེས་ཐོབ་གྱུར་ནས། །བདེ་བ་ཚད་མེད་མངོན་སུམ་མྱོང་གྱུར་ཏེ། །ལོངས་
སྤྱོད་འབྱོར་རྒྱས་བསོད་ནམས་ལྡན་པར་ཤོག །སེམས་ཅན་དེ་དག་རོལ་མོ་བསམ་པ་བཞིན། །སྒྲ་
མཆོག་མང་བོ་མངོན་དུ་འབྱུང་བར་ཤོག །ཆུ་འདོད་གསེར་གྱི་མེ་ཏོག་ལྡིང་འཕྱོ་བ།
།རབ་
བསིལ་རྫི་ང་བུ་མངོན་དུ་སྣང་བར་ཤོག །སེམས་ཅན་དེ་དག་ཇི་ལྟར་བསམ་པ་བཞིན།
།བཟའ་
བཏུང་གོས་དང་ཁྲི་དང་སྟན་རྣམས་དང་། །གསེར་དངུལ་དང་ནི་རིན་ཆེན་བཻ་ཌཱུརྱ། །རྒྱན་ཕྲེང་
ཐམས་ཅད་ཕུན་སུམ་ཚོགས་པར་ཤོག །སེམས་ཅན་མི་སྙན་ཐོས་པར་མི་འགྱུར་ཞིང་།
།ཕན་ཚུན་
མི་མཐུན་མཐོང་བར་མ་གྱུར་ཅིག །ལུས་ཀྱི་བྱད་བཞིན་ཐམས་ཅད་རབ་མཛེས་ཤོག །སོ་སོར་
བྱམས་པའི་སེམས་ཀྱིས་བརྩེ་བགྱིད་ཤོག །འཇིག་རྟེན་བདེ་བའི་ཡོ་བྱད་ལོངས་སྤྱོད་རྣམས། །
ཡིད་ལ་བསམས་ཚེ་ཐམས་ཅད་འབྱོར་པར་ཤོག །ནོར་རྣམས་རྙེད་པ་ཕངས་པར་མ་མཆིས་པར། །
བགོ་བཤའ་བགྱིས་ཏེ་སེམས་ཅན་གཏོང་བར་ཤོག །བདུག་སྤོས་ཕྱེ་མ་དང་ནི་བྱུག་སྤོས་དང་། །
མེ་ཏོག་སྣ་ཚོགས་ཁ་དོག་གཅིག་མིན་པ། །ཉིན་རེ་དུས་གསུམ་ཤིང་ལས་ལྷུང་གྱུར་ནས། །ཡིད་
བཞིན་ལོངས་སྤྱོད་དགའ་བ་སྐྱེ་བར་ཤོག །ཐམས་ཅད་ཕྱོགས་བཅུའི་འཇིག་རྟེན་རྒྱལ་གཙོ་དང་། །
570

༄༅། །དམ་ཚིག་གསུམ་བཀོད་དང་བྱང་ཆུབ་རྒྱན་འབུམ་སོགས་ཀྱི་མངོན་རྟོགས་བཞུགས་སོ། །
ཐེག་གསུམ་རྣམ་དག་གྱ་ནོམ་ཆོས་ཀྱི་སྒོ། །བྱང་ཆུབ་སེམས་དཔའ་དང་ནིརང་རྒྱལ་དང་། །ཉན་
ཐོས་དགེ་འདུན་མཆོད་པ་མང་བགྱིད་ཤོག །རྟག་ཏུ་མརབས་དག་ཏུ་མི་སྐྱེ་ཞིང་། །མི་ཁོམ་
བརྒྱད་པོ་དག་ཏུ་མི་ལྷུང་བར། །དལ་འབྱོར་མི་ཡི་གཙོ་བོར་སྐྱེས་གྱུར་ཏེ། །ཕྱོགས་བཅུའི་
སངས་རྒྱས་རིམ་གྲོ་བགྱིད་པར་ཤོག །རྟག་པར་ཕྱུག་པོ་དག་གི་ཁྱིམ་སྐྱེས་ཏེ། །ནོར་དང་རིན་
ཆེན་བང་མཛོད་རྒྱས་པ་དང་། །བྱད་བཞིན་གྲགས་པ་དཔེ་ཟླ་མ་མཆིས་ཏེ། །ཚེ་རིང་བསྐལ་བ་
གྲངས་མེད་གནས་པར་ཤོག །བུད་མེད་ཐམས་ཅད་ཀུན་ནི་ཕོར་གྱུར་ནས། །དཔའ་ཞིང་སེམས་
རྣོ་བློ་གྲོས་ཤིན་ཏུ་ཆེ། །ཐམས་ཅད་བྱང་ཆུབ་སེམས་དཔའི་ལམ་སྤྱད་ནས། །ཕ་རོལ་ཕྱིན་དྲུག་
སྒྲུབ་ལ་བརྩོན་པར་ཤོག །རྟག་པར་ཕྱོགས་བཅུའི་སངས་རྒྱས་ཚད་མེད་བསྙེད། །རིན་ཆེན་ཤིང་
རྒྱལ་དྲུང་དུ་གཤེགས་ནས་ནི། །བེ་ཌཱུརྱ་ཡི་གདན་ལ་རབ་བཞུགས་ཏེ། །ཆོས་ཀྱི་འཁོར་ལོ་སྐོར་
བ་མཐོང་བར་ཤོག །གལ་ཏེ་འདས་པ་དང་ནི་ད་ལྟར་ཚེ། །སྲིད་གསུམ་འཁོར་ནས་ལས་རྣམས་
བགྱིད་པས་ན། །ཡིད་དུ་མི་མཆིའི་ངན་འགྲོ་ཐོབ་གྱུར་པ། །ཐམས་ཅད་མ་ལུས་གཏན་དུ་བྱང་
བར་ཤོག །སེམས་ཅན་ཐམས་ཅད་སྲིད་པའི་རྒྱ་མཚོར་ནི། །འཁོར་བའི་ཞགས་པས་དམ་དུ་
བཅིངས་པས་ན། །ཤེས་རབ་རལ་གྲི་དག་གིས་བཅད་བསལ་ཏེ། །སྡུག་བསྔལ་སྤངས་ནས་བྱང་
ཆུབ་མྱུར་འཐོབ་ཤོག །ཅེས་པ་ལ་སོགས་པའི་བསྔོ་བ་དང་སྨོན་ལམ་བྱས་ནས། ན་མཿསརྦ་བུད་
དྷ་བོ་དྷི་ས་ཏྭ་བྷྱ༔ ཞེས་པས་ལྷ་ཐམས་ཅད་ལ་ཕྱག་འཚལ་ཏེ། དངོས་གྲུབ་བླང་བ་དང་། བཟོད་
པར་གསོལ་བ་དང་། གཤེགས་གསོལ་ལ་སོགས་པ་ནས་བཀྲ་ཤིས་ཀྱི་བར་སྔར་དཀྱིལ་ཆོག་ཏུ་
བཤད་པ་ལྟར་བྱའོ། །དེ་ལྟར་ཡང་གཟུངས་འདི་ཉིད་ལས། ན་མོ་རཏྣ་ཏྲ་ཡཱ་ཡ། ཨོཾ་ཀཾ་ཀ་ཎི། ཀཾ་
ཀ་ཎི། རོ་ཙ་ནི་རོ་ཙ་ནི། ཏོ་ཊ་ནི་ཏོ་ཊ་ནི། ཏྲ་ས་ནི་ཏྲ་ས་ནི། པྲ་ཏི་ཧ་ན། པྲ་ཏི་ཧ་ན། སརྦ་ཀརྨ་
པ་རཾ་པ་རཱ་ཎི་མེ་སརྦ་ས་ཏྭ་ནཱཉྩ་སྭཱ་ཧཱ། གཟུངས་འདིའི་ཆོ་ག་ནི་འདི་ཡིན་ཏེ། རྟག་ཏུ་བཟླས་
571

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བརྗོད་བྱས་ན་ལས་གཅིག་ནས་གཅིག་ཏུ་བརྒྱུད་པ་ཐམས་ཅད་རྣམ་པར་བྱང་བར་འགྱུར་རོ། །
དུས་གསུམ་དུ་བཟླས་བརྗོད་བྱས་ན་མཚམས་མེད་པ་ལྔ་བྱང་བར་འགྱུར་རོ།
།ལན་གཅིག་
བཟླས་བརྗོད་བྱས་ན། ལྟས་ངན་པ་དང་། རྨི་ལམ་ངན་པ་དང་། བཀྲ་མི་ཤིས་པ་རྣམས་མེད་པར་
འགྱུར་རོ། །ལུས་ལ་འཆང་ངམ་གླེགས་བམ་ལ་བྲིས་ཏེ་མགུལ་དུ་བཏགས་ནས་འཆང་ན། ལུས་
དེ་ལ་དུས་མ་ཡིན་པར་འཆི་བ་རྣམས་རྟག་ཏུ་མི་འབྱུང་བར་འགྱུར་རོ། །གང་ཞིག་སྙིང་རྗེ་ནོན་ཏེ།
རི་དྭགས་དང། བྱ་དང་། མི་དང་མི་མ་ཡིན་པ་རྣམས་ཀྱང་རུང་སྟེ། འཆི་བའི་ཚེ་རྣ་ཁུང་དུ་
བརྗོད་ན། དེ་ངན་སོང་གསུམ་དུ་འགྲོ་བར་མི་འགྱུར་རོ། །ཡང་ན་ཤི་སྟེ་དུས་ལས་འདས་ནས།
ཤི་འཕོས་པའི་མིང་ནས་སྨོས་ཏེ། དེའི་ཕྱིར་བྱམས་པ་དང་། སྙིང་རྗེས་ལན་བརྒྱའམ། སྟོང་ངམ་
འབུམ་དུ་བརྗོད་ན། སེམས་ཅན་དེ་སེམས་ཅན་དམྱལ་བར་སྐྱེས་ཟིན་ཀྱང་། དེའི་མོད་ལས་ཐར་
པར་འགྱུར་རོ། །སའམ་ཏིལ་ལམ། ཡུངས་དཀར་རམ། ཆུ་གང་ཡང་རུང་བ་ལ་བཟླས་བརྗོད་
བྱས་ཏེ་ཤི་བའི་ལུས་ལ་གཏོར་རམ། ཁྲུས་བྱས་ནས། དེའི་འོག་ཏུ་བསྲེགས་སམ། ཡང་ན་ཆབ་ཀྱི་
འོག་ཏུ་བཅུག་སྟེ་བཞག་ལ། རིག་སྔགས་ཀྱང་བྲིས་ཏེ་མགོ་ལ་བཏགས་ན། དེ་ངན་སོང་དུ་སྐྱེས་
ན་ཡང་ཞག་བདུན་གྱིས་གདོན་མི་ཟ་བར་ཐར་ཏེ། བདེ་འགྲོ་མཐོ་རིས་ཀྱི་འཇིག་རྟེན་དུ་སྐྱེ་བར་
འགྱུར་བའམ། ཡང་ན་རང་གི་སྨོན་ལམ་གྱིས་སྐྱེ་བར་འགྱུར་རོ། །གང་ཞིག་ཟླ་བ་ཉ་བའི་ཚེ།
ཁྲུས་བྱས་ལ་གཙང་མར་བྱས་ཏེ། དུས་གསུམ་དུ་གོས་རྗེ་ཞིང་། ཁ་ཟས་མི་ཟ་བའམ། ཡང་ན་
ཟས་དཀར་གསུམ་བཟའ་ཞིང་། སྐུ་གདུང་དང་ལྡན་པའི་མཆོད་རྟེན་སྐོར་བཞིན་དུ། གང་གི་
མིང་དང་ལྡན་པས་ལན་འབུམ་བཟླས་བརྗོད་བྱས་ན། དེ་ངན་སོང་ལས་ཐར་པར་འགྱུར་ཏེ།
གནས་གཙང་མའི་ལྷའི་རིས་སུ་སྐྱེས་ནས་སྒྲུབ་པ་བོའི་ཐད་དུ་འོངས་ཏེ། མཆོད་པ་བྱེད་ལུས་
ཀྱང་བསྟན་ནས་ལེགས་སོ་ཞེས་བྱ་བ་བྱིན་ཏེ་ལན་གསུམ་བསྐོར་བ་བྱས་ནས་མི་སྣང་བར་འགྱུར་
572

༄༅། །དམ་ཚིག་གསུ
ལ
འབུམ་སོགས་ཀྱི་མངོན་རྟོགས་བཞུགས་སོ། །
རོ། །དེའི་མི་བྲིས་ལ་གསང་སྔགས་བཟླས་བརྗོད་བྱེད་ཅིང་། མཆོད་རྟེན་འབུམ་བྱས་ལ།
གདུགས་དང་རྒྱལ་མཚན་དང་བ་དན་ལ་སོགས་པས་ལེགས་པར་མཆོད་ནས་རྒྱ་མཚོ་ཆེན་པོའམ།
ཡང་ན་ཆུ་ཀླུང་དུ་བཏང་ན། དེ་སེམས་ཅན་དམྱལ་བ་ལ་སོགས་པ་ལས་ཐར་པར་འགྱུར་རོ། །ཡང་
ན་དེ་ལྟར་མཆོད་རྟེན་བྱས་ནས། མཇུག་ཏུ་ལམ་གྱི་གཞི་མདོར་མཆོད་རྟེན་ཆེན་པོ་བྱས་ཏེ།
གདུགས་དང་། རྒྱལ་མཚན་དང་། བ་དན་ལ་སོགས་པས་ལེགས་པར་མཆོད་ལ་འཕགས་པའི་
དགེ་འདུན་ལ་ཆོས་སྟོན་བསྩལ་ནས་ཡོན་ཡང་ཕུལ་ཏེ་ལེགས་པར་མཆོད་ནས། འདི་ཆེ་གེ་མོ་
ཞིག་གི་དགེ་བའི་རྩ་བར་གྱུར་ཅིག དེ་ཁོ་ནས་བདེ་འགྲོ་མཐོ་རིས་ཀྱི་འཇིག་རྟེན་དུ་སྐྱེ་བར་
གྱུར་ཅིག ་ ཅེས་ཀྱང་ཤེས་པར་བྱས་ན། དེ་ཁོ་ན་བཞིན་སྐྱེས་ནས་ལུས་ཀྱང་སྟོན་ཞིང་། ལེགས་
སོ་ཞེས་བྱ་བ་བྱིན་ནས་མི་སྣང་བར་འགྱུར་རོ། །མཚམས་མེད་པ་ལྔ་བྱེད་པའམ། དམ་པའི་ཆོས་
སྤོང་བའམ། འཕགས་པ་ལ་སྐུར་བ་འདེབས་པ་ཡང་རུང་སྟེ། འཆི་ཁར་བརྩིགས་པ་ལ་གཟུངས་
སྔགས་བྲིས་པ་མཐོང་ན་ཡང་དེའི་ལས་ཀྱི་སྒྲིབ་པ་ཐམས་ཅད་ཟད་པར་འགྱུར་ན། འདོན་པ་དང་
བཟླས་བརྗོད་བྱེད་པ་ལྟ་ཅི་སྨོས་ཏེ། དེ་བཞིན་གཤེགས་པ་མི་འཁྲུགས་པ་དེ་ཉིད་བྱོན་ནས།
འདི་སྐད་དུ་རིགས་ཀྱི་བུ་ཚུར་ངའི་གམ་དུ་ཤོག་ཅིག །ཅེས་གསུངས་པར་འགྱུར་རོ། །ཞེས་
གསུངས་སོ། །དཔལ་དེ་ཁོ་ན་ཉིད་འདུས་པ་ལས་བྱུང་བའི་བཅོམ་ལྡན་མི་འཁྲུགས་པའི་
གཟུངས་ཀྱི་མན་ངག་ལེའུ་ཚན་བདུན་པ། རིམ་པར་ཕྱེ་བ་དགུ་བཅུ་གོ་བཞི་བ་རྫོགས་སོ། །
དཔལ་དེ་ཁོ་ན་ཉིད་འདུས་པའི་རྒྱ་མཚོ་ཆེན་པོས་འཕགས་པ་མི་འཁྲུགས་པའི་བཤད་སྒྲུབ་རིན་
པོ་ཆེ་རི་གླིང་ལྔ་ཉེར་གསུམ་པ་རྫོགས་སོ།། །།
་
573

༄༅། །བོ་དོང་པཎ་ཆེན་གྱི་གསུ